stanford-oval/wikipedia huggingface dataset:
בריחת מוחות
לקריאה נוספת

אמיר הלמן, זאכרי שיפר,Brian Drain: The Israeli Kibbutz Experience, אוניברסיטת חיפה, 1994.
קלאוס דיטר קרון, Intellectuals in Exile, אוניברסיטת מסצ'וסטס, 1993.
פאול ריטרבנד, Education, employment and migration: Israel in comparative perspective, אוניברסיטת קיימברידג', 1978.
רון תקוה, תופעת בריחת המוחות וגיוס המוחות בעולם ובישראל, הכנסת מחלקת מידע ומחקר, יוני 2006
אורה קורן, ושבו מוחות לגבולם, באתר הארץ, 11 בפברואר 2010 (הכתבה עוסקת בכמה מדענים ישראלים שעזבו והחליטו לחזור, ובהם פרופ' רינה טננבאום).
הערות שוליים

↑  J.Salt, International Movements of the Highly Skilled
↑  Dodani, Sunita; LaPorte, Ronald E (נוב' 2005). "Brain drain from developing countries: how can brain drain be converted into wisdom gain?". J R Soc Med. 98 (11): 487–491. doi:10.1177/014107680509801107. PMC 1275994. PMID 16260795. {{cite journal}}:  (עזרה)
↑  "ירידת אנשי מדע מן הארץ נובעות מגורמים כלכליים וסיבות חברתיות", מעריב, 29 בדצמבר 1966
↑  אריק גולד ועומר מואב, בריחת המוחות מישראל, מרכז שלם – המכון הכלכלי-חברתי, מאי 2006
הצגת נתוני המחקר בנושא "בריחת המוחות מישראל" על ידי ד"ר עומר מואב מ"מרכז שלם", ודיון בסוגיה, פרוטוקול מס' 11
מישיבת ועדת המדע והטכנולוגיה, 28 ביוני 2006
↑   מירב ארלוזורוב, בריחת המוחות: 70% מהמדענים שיוצאים לחו"ל לא רוצים לחזור, באתר TheMarker‏, 14 במרץ 2025
↑  תמרה טראובמן, בריחת מוחות מרצים מישראל - הגדולה במערב, באתר וואלה, 15 בפברואר 2008, בארכיון האינטרנט
דן בן-דוד, קנרית ושמה בריחת מוחות, באתר הארץ, 11 במרץ 2008
↑  תוכנית מרכזי המצוינות I-CORE
↑  אור קשתי, הממשלה תאשר הבוקר הקמת 30 מרכזי מצוינות לקליטת מדענים חוזרים, באתר הארץ, 14 במרץ 2010
ליאור דטל, האוניברסיטאות יתחרו על הקמת מרכזי מצוינות, באתר TheMarker‏, 28 ביוני 2010
| --- | --- |
בקרת זהויות :  NLI: 987007283699005171  BnF: cb11977903h (data)  GND: 4122087-0  LCCN: sh85016366  NDL: 00574959  NKC: ph128341  SUDOC: 027818969 
איינשטיין מקבל תעודה המאשרת את אזרחותו האמריקנית מידי השופט פיליפס פורמן בשנת 1940
חומת ברלין ב-1977. מטרתה הייתה למנוע את תופעת הבריחה של תושבים ממזרח גרמניה ובהם אינטלקטואלים רבים
קראנצ'ירול

| --- | --- |

 סוג:  חברת בת
 תקופת הפעילות:  15 במאי 2006 – הווה (18 שנים)
 מייסדים:  קון גאו   ג'יימס לין   ברנדון אואי   וו נגוין
 מנכ"ל:  קון גאו
 בעלות:  Otter Media (בעסקת רכש עם סוני/Funimation)
 שירותים עיקריים:  הזרמת מדיה
 שווי:  1.175 מיליארד דולר
 הרשמה:  אופציונאלי
 www.crunchyroll.com
 
קראנצ'ירול (באנגלית: Crunchyroll) היא מפיצה, מפרסמת וחברת הפקה ורישוי אמריקאית, המתמקדת בהזרמת מדיית אנימה, מאנגה ודרמה יפנית. החברה נוסדה בשנת 2006 על ידי קבוצת סטודנטים בוגרי אוניברסיטת קליפורניה בברקלי. ערוצי ההפצה והתוכן של קראנצ'ירול מספקים תוכן למעל 100 מיליון משתמשים רשומים ברחבי העולם. קראנצ'ירול היא חברת בת של Otter Media, שהיא חברה בת של AT&T ושל וורנר מדיה. בדצמבר 2020 סוני הודיעה כי חברת הבת שלה Funimation תרכוש את קראנצ'ירול מ-AT&T תמורת כ-1.175 מיליארד דולר. משרדי קראנצ'ירול ממוקמים בסן פרנסיסקו, לוס אנג'לס, טוקיו, לוזאן, פריז, ברלין וקישינב, והיא חברה באיגוד האנימציות היפניות (ביפנית: 日本動画協会).
האתר מציע למעלה מ-1,000 תוכני אנימה, 200 דרמות מזרח אסיאתיות למנויים, וכ-80 כותרי מאנגה תחת המותג Crunchyroll Manga, אם כי לא כל התכנים זמינים במקומות שונים ברחבי העולם בשל מגבלות זכויות יוצרים. השירות בתשלום עבר את סף מיליון המנויים בתשלום בפברואר 2017, ויש לו למעלה מ-3 מיליון מנויים בתשלום נכון ל-2020.
היסטוריה > פעילות פיראטית לא חוקית

קראנצ'ירול הוקם בשנת 2006 כאתר העלאת ושידור תוכני וידאו למטרות רווח, והתמחה בתכני וידאו ממזרח אסיה. חלק מהתכנים ששודרו באתר כללו גרסאות מעריצים של תוכניות ממזרח אסיה.
בשנת 2008 קראנצ'ירול הושקעה בכ-4.05 מיליון דולר על ידי קרן ההון סיכון Venrock. ההשקעה גררה ביקורת מצד מפיצי האנימה ובעלי הזכויות bandai Entertainment ו-Funimation, משום שהאתר המשיך לאפשר למשתמשים להעלות עותקים לא חוקיים של כותרים המוגנים בזכויות יוצרים.
היסטוריה > מעבר לפעילות חוקית

בסופו של דבר, האתר החל לחתום על הסכמי הפצה חוקיים עם חברות, כגון Gonzo, למספר הולך וגדל של כותרים. ב-8 בינואר 2009, לאחר הכרזה על עסקה עם TV Tokyo לשידור פרקים של נארוטו שיפודן, קראנצ'ירול הצהירו כי הם מתחייבים להסיר את כל התכנים מפרי זכויות היוצרים מאתרם ולשדר רק תכנים שיש להם זכויות הפצה לגיטימיות לגביהם.
בשנת 2010 קראנצ'ירול הודיעו על רכישת זכויות ההפצה בפורמט DVD של סרט האנימה חמישה סנטימטרים לשנייה בצפון אמריקה. הסרט היה הפצת ה-DVD הראשונה של החברה.
ב-30 באוקטובר 2013, החברה החלה להפיץ באופן דיגיטלי 12 כותרי מאנגה שונים של Kodansha – סדרות כמו מתקפת הטיטאנים ופיירי טייל היו חלק מכותרים שהיו זמינים בתחילה, דרך Crunchyroll Manga.
היסטוריה > השתלטות קבוצת צ'רנין על החברה

ב-2 בדצמבר 2013, קבוצת צ'רנין, חברת האחזקות לשעבר של נשיא חברת ניוז קורפ, פיטר צ'רנין, הודיעה כי רכשה גרעין שליטה בקראנצ'ירול. מקורב לחותמי העסקה דיווח כי מחיר הרכישה היה קרוב ל-100 מיליון דולר. קבוצת צ'רנין הודיעה כי הנהלת קראנצ'ירול והמשקיע המרכזי הקיים TV Tokyo ישמרו על נתח "משמעותי" מהחברה.
ב-22 באפריל 2014, תאגיד AT&T וקבוצת צ'רנין הודיעו על הקמת מיזם משותף לרכישת, השקעה והשקת שירותי OTT. שתי החברות התחייבו למימון הפרויקט ביותר מ-500 מיליון דולר. החברה החדשה נקראה Otter Media והפכה לבעלת השליטה בקראנצ'ירול. ב-3 באוגוסט 2015, כתב העת האמריקאי וראייטי דיווח ש-Otter Media עומדת לחשוף את חברת Ellation, חברת בת חדשה לשירותי הווידאו מבוססי המנויים שלה, כולל קראנצ'ירול. השירותים של Ellation כללו את שירות הסטרימינג VRV, שהושק בשנת 2016, שתואר כמכוון ל"גיקים, גיימרים ואוהבי קומדיה, פנטזיה וטכנולוגיה".
ב-22 באוקטובר 2015, Anime News Network דיווחו כי לקראנצ'ירול יש 700,000 מנויים משלמים. בנוסף, הודיעה החברה כי Crunchyroll ו-Sumitomo Corporation הקימו מיזם משותף לתמיכה והשקעות בהפקות אנימה.
ב-11 באפריל 2016, קראנצ'ירול ותאגיד Kadokawa הכריזו על הקמת ברית אסטרטגית שהעניקה לקראנצ'ירול זכויות הפצה דיגיטליות בלעדיות ברחבי העולם (לא כולל אסיה) עבור כותרי אנימה של Kadokawa באותה שנה. כמו כן, התאגיד העניק לקראנצ'ירול את הזכות לממן כותרי אנימה של התאגיד שיופקו בעתיד.
היסטוריה > שותפות עם Funimation והרחבת מאגר הסדרות

ב-1 ביולי 2016, הנהלת קראנצ'ירול הודיעה על כוונתה לדבב ולהוציא מספר סדרות חדשות.
ב-8 בספטמבר, ההנהלה הודיעה על שותפות עם חברת הבידור Funimation. לפי ההסכם, קראנצ'ירול שידרו כותרי Funimation נבחרים, ואילו Funimation בתורם, שידרו כותרים נבחרים של קראנצ'ירול, כמו גם התוכן שיעלה בעתיד. בנוסף, Funimation ו-Universal Pictures Home Entertainment ישמשו כמפיצים לקטלוג תוכני הווידאו של קראנצ'ירול. ב-18 באוקטובר 2018, Funimation הודיעה כי שיתוף הפעולה בין שתי החברות הסתיים כתוצאה מרכישת Funimation על ידי Sony Pictures Television ורכישת חברת האם של קראנצ'ירול, Otter Media על ידי תאגיד AT&T.
ב-9 בפברואר 2017 קראנצ'ירול הודיעו כי הגיעו למיליון מנויים בתשלום.
ב-22 במרץ באותה שנה, קון גאו נכנס לתפקיד המנהל של הסניף היפני של החברה, לאחר שהחליף את וינסנט שורטינו.
ב-30 במרץ 2017, קראנצ'ירול החלו להפיץ תוכני אנימה באמצעות סטים.
ב-4 בנובמבר 2017 קבוצת האקרים הצליחה להשתלט על האתר הרשמי למשך כמעט שש שעות. כאשר המשתמשים ניסו להיכנס לאתר, הם הופנו לאתר מזויף שנראה זהה במדויק לאתר האמיתי, אשר גרם למשתמשים להוריד תוכנת כופר במסווה של "CrunchyViewer". קראנצ'ירול הגישה דו"ח מידע ראשון נגד ההאקרים.
היסטוריה > ארגון מחדש תחת וורנר מדיה והפקות מקוריות

בינואר 2018 רכשה Otter Media את יתרת המניות (20%) של קראנצ'ירול מ-TV Tokyo ומשקיעים אחרים. באוגוסט באותה שנה, תאגיד AT&T רכש את יתרת Otter Media שלא היה כבר בבעלותה של קבוצת צ'רנין; כלומר, קראנצ'ירול נשלטה על ידי וורנר מדיה (לשעבר טיים וורנר, AT&T השלימו לאחרונה אתה רכישתם).
באוקטובר 2018, הנהלת החברה הודיעה על הרחבת התוכן מקורי עם הסדרה דמוית האנימה High Guardian Spice שהופקה על ידי אולפני Ellation.
ב-4 במרץ 2019 הוכרז כי Otter Media יאורגן מחדש תחת האחים וורנר. כתוצאה מהארגון מחדש, החברה וקראנצ'ירול הפכו לחברות-אחיות של ערוץ הכבלים האמריקאי Cartoon Network וחטיבת התוכניות הליליות שלה, Adult Swim. במאי 2019, עקב ארגון מחדש שהתבצע, קראנצ'ירול הועברה לאחריות WarnerMedia Entertainment (הבעלים של ערוצי הטלוויזיה כמו TBS ו-TNT), כך שהמנהל הראשי שלה יוכל לפקח על שירות הסטרימינג המתוכנן החדש מהמותג.
ב-3 ביולי 2019, קראנצ'ירול הודיעו כי הם עומדים לשתף פעולה עם Viz Media להפצת כותרים נבחרים של החברה בארצות הברית ובקנדה.
ב-20 ביולי 2019, חברת ההפקות האוסטרלית העצמאית Glitch Productions הודיעה כי הם ישתפו פעולה עם קראנצ'ירול לצורך הפקת סדרה היוטיובהמקורית שלהם, Meta Runner.
ב-6 בספטמבר 2019, קראנצ'ירול הודיעו כי הם הפכו לבעלי השליטה ב-Viz Media Europe. העסקה בוצעה ב-4 בדצמבר 2019, וקראנצ'ירול הפכה לבעלת השליטה בקבוצת Viz Media Europe Group, ומינתה את נשיא Viz Media Europe לשעבר ג'ון איסום (John Easum) לראש Crunchyroll EMEA.
ב-15 באוקטובר 2019, פורסם כי פורטל פרסום הוובקומיקס של נאבר, Webtoon, ישתף פעולה עם קראנצ'ירול על מנת לייצר עיבודים מונפשים לסדרותיו. ב-25 בפברואר 2020 קראנצ'ירול הודיעה על לוח תוכניות של מספר כותרים תחת המותג החדש "Crunchyroll Originals".
ב-2 באפריל 2020, קראנצ'ירול הודיעו כי מיתגו מחדש את Viz Media Europe כ-Crunchyroll EMEA, כאשר מותגי Viz Media Europe לשעבר יהפכו למותגי קראנצ'ירול ו-AV Visionen ו-Ellation יהפכו לחברות בת של קראנצ'ירול. כתוצאה מהמיתוג המחודש, האחריות על Ellation עברה ממחלקת הצרכנות של Otter Media למשרדי קראנצ'ירול במולדובה, ו-VRV הפך למותג של החברה. ב-17 באפריל 2020, שונה שמה של Ellation לקראנצ'ירול מולדובה.
היסטוריה > רכישה על ידי סוני

ב-12 באוגוסט 2020, The Information דווחו כי סרטי סוני, חברת האם של Funimation, ניהלה מגעים לרכישת קראנצ'ירול מוורנר מדיה תמורת 1.5 מיליארד דולר. על פי מגזין וראייטי, הסכום הופחת למיליארד דולר. מאוחר יותר באוקטובר באותה שנה, דווח שסוני התחילה לנהל שיחות עם AT&T לרכישת שירות ההזרמה תמורת יותר מ-100 מיליארד ין (שווה ערך לכ-957 מיליון דולר אמריקאי).
ב-9 בדצמבר 2020, Funimation וחברת האם שלה, סוני הודיעו כי הגיעו לעסקה עם AT&T ווורנר מדיה בנוגע לרכישת קראנצ'ירול תמורת כ-1.175 מיליארד דולר. עם זאת, ב-24 במרץ 2021, דווח כי משרד המשפטים האמריקאי האריך את בדיקת ההגבלים העסקיים על הרכישה.
פרסי האנימה

פרסי האנימה (באנגלית: The Anime Awards), הידועים גם כפרסי האנימה של קראנצ'ירול (Crunchyroll Anime Awards), הם פרסים שנתיים הניתנים לסדרות וסרטי אנימה מהשנה החולפת. חלוקת הפרסים נערכה לראשונה בינואר 2017 והוחזרה בשנת 2018. לצורך בחירת הזוכים, קראנצ'ירול בוחרים עשרים שופטים מרקעים מגוונים, שיוצרים רשימה של שישה מועמדים בכל קטגוריה. לאחר מכן, רשימה זו זמינה לציבור לצורך הצבעה מקוונת לבחירת הזוכים.
קראנצ'ירול Expo

בפברואר 2017, קראנצ'ירול יצרו את כנס האנימה Crunchyroll Expo (או בקיצור, CRX). הכנס נערך במרכז הכנסים סנטה קלרה שבקליפורניה, בין התאריכים 25–27 באוגוסט, ומנהל הקבוצה דאלאס מידו ציין כי הרבה ממכירות הכרטיסים הגיעו תוך עשרה ימים מיום הכינוס. האורחים המיוחדים כללו את יוצר קסם של הורים ודני פנטום בוץ' הרטמן, השחקנים הקוליים שון הורי והירומי איגרשי, המאייר יושיצקה אמנו, אמן המנגה קור יאמאזאקי והסופר קייצ'י סיגסאווה.
הכנס הועבר למרכז הכנסים מקנרי בסן חוזה ב-2018 בסוף השבוע של יום העבודה. בכנס נכחו 45,000 משתתפים (על פי המידע שהועבר ממחסומי הכניסה המסתובבים). בין האורחים המיוחדים בכנס היו היוצר של המשחק Dragon Quest, יוז'י הוריי, השחקנים הקוליים ריו הוריקאווה, ג'סטין ברינר, לוסי כריסטיאן, קליפורד צ'אפין וקולין קלינקנבירד וצוות ההפקה של Darling in the Franxx.
בכנס קראנצ'ירול Expo ב-2019, שנערך גם הוא בסן חוזה, הוקרנו הקרנות הבכורה של הסרטים Blackfox ו-Mob Psycho 100 II, ואילו חברת טואי אנימציה, ארגנה הקרנת בכורה לסרטים Dragon Ball Z: Bardock – The Father of Goku ודרגון בול Z: מיזוג נולד מחדש. בין האורחים שהוזמנו היה המאנגקה ג'ונג'י איטו, שחקני הקול מ-22/7, סאלי אמאקי, קנאה שירוסאווה ורורי אומינו; יוצר הסדרה Food Wars!: Shokugeki no Soma, יוטו צוקודה והאמן שון סאקי; ואנשי צוות Zombie Land Saga, בהם שחקני הקול קייד הונדו ואסאמי טאנו, המלחין יסוהארו טקנאשי ומנכ"ל סטודיו MAPPA מנבו אוצוקה. להקת הרוק היפנית Flow, ששיריה הוצגו באנימות שונות כשירי נושא, קיימה קונצרט ב-30 באוגוסט.
בשנת 2020, קראנצ'ירול קיימו את התערוכה הווירטואלית הראשונה שלהם בגלל מגפת הקורונה. האירוע כלל את גביע הקוספליי של הימה ב-5 בספטמבר. האורחים המיוחדים כללו את שוסוקה קטגירי, מיתוס ורויד, ריאן טצ'יבאנה ומאט שלי.
ראו גם

אנימה
מאנגה
הזרמת מדיה
טנריפה

ערך זה עוסק באי באיים הקנריים. אם התכוונתם לקבוצת כדורגל, ראו .
| --- | --- |


 נתונים גאוגרפיים
 מיקום:  האוקיינוס האטלנטי 
 קואורדינטות:  28°16′07″N 16°36′20″W﻿ / ﻿28.268611111111°N 16.605555555556°W﻿ / 28.268611111111; -16.605555555556
 שטח:  2,034 קילומטר רבוע
 גובה מרבי:  טיידה
 נתונים מדיניים
 מדינה:  ספרד ספרד
 אוכלוסייה:  955,063 (2024)
 אזור זמן:  UTC+0
  (למפת האיים הקנריים מוגדלת) לאס פאלמאס סנטה קרוס דה טנריפה  ארסיפה פוארטו דל רוסריו האוקיינוס האטלנטיטנריפה(למפת האיים הקנריים רגילה) לאס פאלמאס סנטה קרוס דה טנריפה  ארסיפה פוארטו דל רוסריו האוקיינוס האטלנטיטנריפה
 
תמונת לווין של טנריפה
טֶנֶרִיפֶה (בספרדית: Tenerife; בעברית מקובל גם השם טנריף) הוא אי ספרדי והאי הגדול (2,034 קמ"ר) והמאוכלס (כ-904,000 תושבים) ביותר בארכיפלג האיים הקנריים באוקיינוס האטלנטי, המצויים דרומית לספרד היבשתית, אל מול חופה הדרום-מערבי של מרוקו. זהו האי התיירותי ביותר בארכיפלג, עם כ-5 מיליון מבקרים מדי שנה, והוא המרכז הכלכלי של האיים, עם התרומה המשמעותית ביותר לתל"ג.
היסטוריה

תושביו המקוריים של טנריפה, כמו של שאר האיים הקנריים, היו הגואנצ'ים. הם עסקו בדיג, בלקט, בחקלאות ובגידול צאן. האי נשלט על ידי ספרד מאז שנכבש על ידה במהלך המאה ה-15. כיבוש טנריפה ושאר האיים הקנריים התאפיין בשעבוד האוכלוסייה המקומית, בהשלטת הנצרות, בהרס התרבות של בני המקום ובהעברת אוכלוסייה ספרדית לשטחי האיים.
האקלים בטנריפה נוח במשך כל השנה. התיירות היא הענף הכלכלי העיקרי ואחריו החקלאות. צידו הצפוני של האי מתאפיין בצמחייה רבה ובצבע ירוק, ואילו בדרום החופים הם צחיחים ושופעי שמש.
אקלים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
באי ישנה תופעה, המכונה "גשם אופקי" או "גשם ערפל", שתורמת באופן משמעותי למשקעים במדרונות ההרים החשופים לרוחות הסחר. הרוחות מביאות עימן אוויר לח, שבהגיעו למדרונות  מתעבה והופך לערפל צפוף. טיפות המים בערפל נעות עם הרוח, ובהתאם לצמחייה ולתנאי האזור, הן יכולות להילכד בצמחייה ובכך לתרום למשקעים באזור ולהצטברות מי התהום.
ערים

הערים הגדולות באי:
סנטה קרוס דה טנריפה היא בירת האי, ומקומה בחלק הצפוני מזרחי.
סן קריסטובל דה לה לגונה, אתר מורשת עולמית של אונסק"ו.
פוארטו דה לה קרוס, או בקיצור פוארטו, בחלק הצפוני מערבי.
לאס אמריקאס, בחלק הדרומי.
קאנדלאריה, המקום המרכזי של העלייה לרגל הקתולית בארכיפלג.
אטרקציות

בין האטרקציות התיירותיות באי:
הפארק הלאומי טיידה – אתר מורשת עולמית במרכז האי. הר הגעש טיידה הוא ההר הגבוה ביותר בספרד והר הגעש השלישי בגובהו בכדור הארץ (אם מודדים את הגובה החל מקרקעית האוקיינוס). זהו פארק געשי המתאפיין בנוף געשי מיוחד, עם סלעי בזלת שחורים וצבעוניים המזדקרים מתחתית לוע הר הגעש שגובהו הוא 3,718 מטר.
הפארק האתנולוגי של הפירמידות של גוימאר שבחופו המזרחי של האי.
הפארק הכפרי אנאגה שבמסיב אנאגה (מאסיסו דה אנאגה; Macizo de Anaga), רכס הרים בצפון מזרח האי טנריפה, שעליו הכריז אונסק"ו כשמורה ביוספרית ביוני 2015.
האודיטוריום של טנריפה.
פארק המים : סיאם פארק (Siam Park) אחד מפארקי המים הגדולים באירופה.
איקוד דה לוס וינוס:
מערת הרוח, צינור הלבה הגדול ביותר באירופה,
דרקון אלף השנים הגדול והעתיק ביותר בין בני סוגו.
תעופה

באי שני נמלי תעופה בינלאומיים: לוס רודאוס (Los Rodeos) או נמל התעופה טנריפה צפון (Tenerife Norte), ונמל התעופה ריינה סופייה (Reina Sofia) או נמל התעופה טנריפה דרום (Tenerife Sur).האסון האווירי שהתרחש בשדה התעופה לוס רודאוס ב-27 במרץ 1977 גבה 583 קורבנות וכונה "אסון המטוסים בטנריפה". בהתנגשות היו מעורבים מטוס של חברת פאן אמריקן שנסע על המסלול ומטוס של חברת KLM שניסה להמריא.
דת

רוב אוכלוסיית המקום קתולית, אך יש קהילות גדולות של מוסלמים, יהודים והינדים. בכל שנה בחודש אוגוסט מתרחשת עלייה לרגל לבזיליקה של קאנדלאריה, שמוקדשת לבתולה המבורכת של קאנדלאריה (שהיא הקדושה המגינה של האיים הקנריים). בטנריפה חיו שני קדושים קתולים: הקדוש פדרו דה סן חוסה בטאנקור וז'וזה דה אנשייטה, שני מיסיונרים. גם המיסטיקנית מריה דה לאון נערצת ביותר בארכיפלג.
תאריכים חשובים

פברואר: קרנבל סנטה קרוס דה טנריפה.
2 בפברואר ו-15 באוגוסט: חג הבתולה של קאנדלאריה.
14 בספטמבר: חג של ישו דה לה לגונה.
קורפוס כריסטי: 60 יום אחרי יום ראשון של חג הפסחא.
השבוע הקדוש: 40 יום לאחר התענית.
תמונות

לאס אמריקאס עיר המלונות בדרום טנריפה, מבט מן ההר שמעל העיר
קאראצ'יקו הבירה העתיקה שנחרבה בהתפרצות געשית ונבנתה מחדש על הריסותיה
הבזיליקה של קאנדלאריה, מבט מבחוץ
הבזיליקה של קאנדלאריה, מבט מבפנים
דרקון אלף השנים, איקוד דה לוס וינוס
שיחזור של בני הגואנצ'וס, איקוד דה לוס וינוס
פסל ליד החוף בפוארטו דה לה קרוס
דולפין שוחה באוקיינוס האטלנטי סמוך לחוף הדרומי של טנריפה
לטאה קטנה בטנריפה המקומיים קוראים לה בבדיחות הדעת הקרוקודיל של טנריפה
הקתדרלה של סן קריסטובל דה לה לגונה
טורבינות רוח ליצור חשמל בחוף הדרום מזרחי של טנריפה
נוף בגן הלאומי טיידה בטנריפה
נוף בגן הלאומי טיידה בטנריפה
מרבדי חמציצים נטויים ב-Chinamada
האודיטוריום של טנריפה
קסטיו דה סן אנדרס
לקריאה נוספת

The Rough Guides' Tenerife Directions 1, 192 pages, Rough Guides; Bk&Mini CD edition, 2004. ISBN 1843533235
Lonely Planet Canary Islands 280 pages, Lonely Planet Publications; 3rd edition, 2004. ISBN 174059374X
הערות שוליים

↑  תעתיק זהו שמו של האי כפי שתושביו קוראים לו. טנריף, המקובל יותר בעברית, הוא תעתיק מאנגלית
↑  Macromagnitudes de Canarias por Islas (2015)
↑  Canary Climate, P. 14
↑  A. Ritter et al., "Fog Water Collection in a Subtropical Elfin Laurel Forest of the Garajonay National Park (Canary Islands): A Combined Approach Using Artificial Fog Catchers and a Physically Based Impaction Model", Journal of Hydrometeorology 9(5), (2008)
↑  Cueva del Viento, página web oficial
↑  Deadliest Aviation Accident Ever - The Tenerife Airport Disaster, r/Damnthatsinteresting (באנגלית), ‏2024-06-14
| --- | --- |
בקרת זהויות :  NLI: 987007552766305171  BNE: XX451349  BnF: cb11865639t (data)  GND: 4059453-1  LCCN: n81097178  MusicBrainz: 0f67f804-d27d-4b4c-86e6-1220013ebe26  NARA: 10036856  NKC: ge131056  NLG: 11385  SUDOC: 027442578  VIAF: 134879336   WorldCat (עם VIAF): 134879336
שמחה לוסטיג

| --- | --- |

 לידה:  16 ביוני 1937 תל אביב, פלשתינה (א"י)
 פטירה:  27 באפריל 2009 (בגיל 71) 
 מדינה:  ישראל 
 מקום קבורה:  בית עלמין כפר שמריהו 
 
שמחה לוסטיג (16 ביוני 1937 – 27 באפריל 2009) היה איש עסקים וספורטאי ישראלי.
ביוגרפיה

לוסטיג נולד בתל אביב וסיים את לימודיו התיכוניים בתיכון עירוני א'. הוא היה חבר הגרעין המייסד של קיבוץ גונן ברמת הגולן מטעם תנועת הצופים. הוא שירת בגדוד 88 של הנח"ל המוצנח, תחת פיקודו של עוזי יאירי. במרץ 1957 נפצע קשה במהלך פעילות מבצעית בגבול מצרים ונותר משותק בגפיו התחתונות.
בתקופת השיקום החל לעסוק בספורט נכים. בתחום הספורט פיתח לוסטיג תחומי עניין שונים. הוא היה חבר בית הלוחם תל אביב, השתתף במשחקים הפאראלימפיים בשנים 1960 ו-1964, היה אלוף ישראל בטניס שולחן לנכים, ועסק גם בנהיגה בסירות מרוץ.
בשנת 1959 נפטר אביו של לוסטיג ועסק היהלומנות המשפחתי הועבר לידיו. לצד פיתוח העסק היה לוסטיג מעורב בפעילות ציבורית בתחום היהלומנות ושימש משנה לנשיא בורסת היהלומים הישראלית וחבר נשיאות התאחדות תעשייני היהלומים בישראל. בשנים 2003–2006 שימש בהתנדבות יו"ר מכון היהלומים בישראל ובשנת 2008 העניקה לו הבורסה תואר "יקיר תעשיית היהלומים".
לוסטיג לקח חלק גם בפעילות ציבורית להרחבת אפשרויות התעסוקה של נכים, בין היתר בתחום היהלומנות, והיה חבר הוועד המנהל של עמותת "נגישות ישראל". לאחר מלחמת לבנון השנייה, בשנת 2006, פרסם לוסטיג בעיתונות מודעת תמיכה ברמטכ"ל דן חלוץ.
חיים אישיים

לוסטיג היה נשוי ואב לשתי בנות, בהן השדרנית דפנה לוסטיג. הובא לקבורה בכפר שמריהו, מקום מגוריו.
בן דודו של שחקן הכדורסל ארז לוסטיג.
הערות שוליים

↑  אתר "Billiongraves"
↑  "חלוץ הוא ארץ ישראל היפה - רדו ממנו", nrg, ‏3 בספטמבר 2006.
|  משלחת ישראל למשחקים הפאראלימפיים רומא (1960)  |
| --- | --- | --- |
|    אתלטיקה | צבי בן-צבי • יגאל פרג'ון |  |
|    טניס שולחן | מיקי אבלס •  מתי אנג'ל • אהרון קירשנר |  |
|    כדורסל |  נבחרת ישראל בכדורסל (משה בורשטיין, מיכאל בן-נפתלי, צבי בן-צבי, ישראל גלובוס, ראובן חברון, שמחה לוסטיג, משה פלד, שמואל פרוכטר, אהרון קירשנר, נפתלי רוסמן) |  |
|    שחייה |  מתי אנג'ל •  ישראל גלובוס •  הדוויג לנג |  |
|  משלחת ישראל למשחקים הפאראלימפיים טוקיו (1964)  |
| --- | --- | --- |
|    אתלטיקה | ישראל אבן-זהב • ברוך חגאי •  בתיה משעני •  צפורה רוזנבאום |  |
|    הרמת משקולות |  שלום דלוגץ' |  |
|    טניס שולחן |  מיכל אסקפה •  יצחק גליצקי •  ברוך חגאי •  בתיה משעני •  צפורה רוזנבאום •  יוסף שרב |  |
|    כדורסל |  נבחרת ישראל בכדורסל (גברים)  (נבחרת א': ישראל אבן-זהב, יעקב בן-אריה, ישראל גלובוס, יצחק גליצקי, שלום דלוגץ', ברוך חגאי, אברהם קפטלוביץ')   (נבחרת ב': שמואל בן-זכאי, מיכאל בן-נפתלי, צבי בן-צבי, דן וגנר, יואל זינגר, ראובן חברון, שמחה לוסטיג, מנחם מורבה, אברהם מושרקי, יוסף שרב) |  |
|    שחייה |  מיכל אסקפה •  יעקב בן-אריה •  ברוך חגאי •  בתיה משעני •  אברהם קפטלוביץ' •  צפורה רוזנבאום •  משחה שליחים (יעקב בן-אריה, ברוך חגאי, אברהם קפטלוביץ') |  |
ערך זה הוא קצרמרבנושא ישראלים ובנושא ספורטאים. אתם מוזמנים לתרום לוויקיפדיה ו.
היסטוריה של החקלאות
המקורות ההיסטוריים של החקלאות > השערות על המקורות

חוקרים פיתחו מספר השערות כדי להסביר את המקורות ההיסטוריים של החקלאות. מחקרים על המעבר מחברות ציידים-לקטים לחברות חקלאיות מצביעים על תקופה קודמת של התעצמות והתגברות התיישבות הקבע; דוגמאות לכך הן התרבות הנאטופית בלבנט, והנאוליתים הסינים הקדומים בסין. מודלים עדכניים מצביעים על כך שצמחיית בר שנקטפה קודם לכן החלה להישתל, אך לא בויתה מיד.
שינויי אקלים מקומיים הם ההסבר המועדף למקורות החקלאות בלבנט. כאשר התרחשו שינויי אקלים גדולים לאחר עידן הקרח האחרון (בערך 11,000 לפני הספירה), רוב כדור הארץ הפך להיות נתון לעונות יבשות ארוכות. תנאים אלה העדיפו צמחים חד-שנתיים שמתים בעונה היבשה הארוכה, ומשאירים זרע או פקעות רדומים. שפע של גרגרי בר וקטניות שניתן לאחסן בקלות אפשר לציידים-לקטים באזורים מסוימים להתיישב הכפרים המיושבים הראשונים בתקופה זו.
ציוויליזציות > שומר

חקלאים שוּמריים גידלו את הדגנים שעורה וחיטה, והתחילו לחיות בכפרים משנת 8000 לפני הספירה בערך. לאור כמות המשקעים הנמוכה של האזור, החקלאות הסתמכה על נהרות החידקל והפרת. תעלות השקיה המובילות מהנהרות אפשרו גידול של דגנים בכמויות גדולות מספיק כדי לתמוך בערים. המחרשות הראשונות מופיעות בפיקטוגרף מאֶרֶךְ בסביבות 3000 לפני הספירה; מחרשות זרעים שזרעו זרעים לתלם החרוש מופיעות על גבי חותם בסביבות 2300 לפני הספירה. גידולי ירקות כללו חומוס, עדשים, אפונה, שעועית, בצל, שום, חסה, כרישה וחרדל. השומרים גידלו פירות כולל תמרים, ענבים, תפוחים, מלונים ותאנים. לצד החקלאות שלהם, השומרים גם תפסו דגים וצדו עופות וצביים. בשר כבשים, עיזים, פרות ועופות נאכל בעיקר על ידי האליטה. דגים שומרו על ידי ייבוש, המלחה ועישון.
ציוויליזציות > מצרים העתיקה

הציוויליזציה של מצרים העתיקה הייתה אסירת תודה לנהר הנילוס ולהצפה העונתית המהימנה שלו. חיזוי הנהר והאדמה הפורייה אפשרו למצרים לבנות אימפריה על בסיס עושר חקלאי רב. המצרים היו בין העמים הראשונים שעסקו בחקלאות בקנה מידה גדול, החל מסוף התקופה הפלאוליתית אל תוך התקופה הנאוליתית, בין 10,000 לפנה"ס לסביבות 4000 לפנה"ס. זה התאפשר עם התפתחותה של השקיה באגן. גידולי המזון העיקריים שלהם היו דגנים כמו חיטה ושעורה, לצד גידולים תעשייתיים כמו פשתן ופפירוס. עדויות ארכאולוגיות מצביעות גם על כך שהתפשטות החקלאות התאפשרה על ידי נהירה של קהילות חקלאים מהסהרה הטרופית לפני 6,500 שנה.
ציוויליזציות > תת-היבשת ההודית

שיזף בוית בתת היבשת ההודית בשנת 9000 לפני הספירה. בעקבותיה עובדו שעורה וחיטה - לצד ביות בקר, בעיקר כבשים ועיזים - בתרבות המרגאר בין השנים 8000–6000 לפני הספירה. בתקופה זו נערך גם הביות הראשון של הפיל. חקלאות פסטורלית בהודו כללה דישה, שתילת יבולים בשורות - או של שניים או של שישה - ואגירת תבואה באסמים. כותנה תורבתה באלף החמישי-הרביעי לפני הספירה. באלף החמישי לפני הספירה, קהילות חקלאיות הפכו נפוצות בקשמיר. ההשקיה פותחה בתרבות עמק האינדוס בסביבות 4500 לפני הספירה. גודלה ושגשוגה של ציוויליזציית האינדוס גדל כתוצאה מהחידוש הזה, והוביל ליישובים מתוכננים בצורה יסודית יותר שהשתמשו בניקוז ובביוב. עדות ארכאולוגית למחרשה רתומה לבעלי חיים מתוארכת לשנת 2500 לפני הספירה בציוויליזציית עמק האינדוס.